1)

lēmuma 1. pantu groza šādi: a) panta 3. punktu aizstāj ar šādu: “3. Šā panta 1. un 2. punktu nepiemēro: a) ieroču un ar tiem saistītu visa veida materiālu piegādei, pārdošanai vai nodošanai, kā arī tiešām vai netiešām tehniskām konsultācijām, finanšu un cita veida palīdzībai un ar militāro darbību saistītai apmācībai, kas paredzēti vienīgi ANO personāla atbalstam vai lietošanai, tostarp ANO palīdzības misijai Somālijā (UNSOM); b) ieroču un ar tiem saistītu visa veida materiālu piegādei, pārdošanai vai nodošanai, kā arī tiešām vai netiešām tehniskām konsultācijām, finanšu un cita veida palīdzībai un ar militāro darbību saistītai apmācībai, kas paredzēti vienīgi to Āfrikas Savienības pārejas misijas Somālijā (ATMIS) un tās stratēģisko partneru atbalstam vai lietošanai, kuri darbojas tikai un vienīgi saskaņā ar nesenāko Āfrikas Savienības (ĀS) stratēģisko operāciju koncepciju un sadarbībā un koordinācijā ar ATMIS; c) ieroču un ar tiem saistītu visa veida materiālu piegādei, pārdošanai vai nodošanai, kā arī tiešām vai netiešām tehniskām konsultācijām, finanšu un cita veida palīdzībai un ar militāro darbību saistītai apmācībai, kas paredzēti vienīgi tam, lai atbalstītu vai izmantotu: Eiropas Savienības apmācības un atbalsta darbības, Turcijas, Lielbritānijas un Ziemeļīrijas Apvienotās Karalistes un Amerikas Savienoto Valstu, kā arī jebkuras citas valsts spēkus, kura vai nu darbojas saskaņā ar Somālijas pārejas plānu (STP), vai kurai ir bruņoto spēku statusa nolīgums vai saprašanās memorands ar Somālijas Federālo valdību (FGS) ANO Rezolūcijas 2662 (2022) mērķu sasniegšanas nolūkā, ja tās ir informējušas Sankciju komiteju par šādu nolīgumu noslēgšanu; d) ieroču un ar tiem saistītu visa veida materiālu piegādei, pārdošanai vai nodošanai, kā arī tehniskām konsultācijām, finanšu un cita veida palīdzībai un ar militāro darbību saistītai apmācībai, kas paredzēti vienīgi Somālijas drošības vai policijas iestāžu attīstībai valsts un vietējā līmenī ar mērķi garantēt Somālijas iedzīvotājiem drošību. Uz II un III pielikumā minēto priekšmetu piegādi un tehnisko konsultāciju, finanšu un cita veida palīdzības sniegšanu un ar militāro darbību saistītas apmācības nodrošināšanu attiecas šādas attiecīgas apstiprināšanas vai paziņošanas prasības: i) lai piegādātu, pārdotu vai nodotu II pielikumā uzskaitītos ieročus un ar tiem saistītos visa veida materiālus, kas paredzēti vienīgi Somālijas drošības un policijas iestāžu attīstībai ar mērķi garantēt Somālijas iedzīvotājiem drošību, ir vajadzīgs iepriekšējs Sankciju komitejas apstiprinājums, kā noteikts šā panta 4. punktā, un to var dot, ja Sankciju komiteja nav pieņēmusi negatīvu lēmumu piecu darbdienu laikā pēc šāda paziņojuma saņemšanas no Somālijas, dalībvalstīm vai starptautiskām, reģionālām un apakšreģionālām organizācijām, kas sniedz palīdzību; ii) par III pielikumā minēto ieroču un ar tiem saistītu visa veida materiālu piegādi, pārdošanu vai nodošanu, kuri ir paredzēti vienīgi Somālijas drošības un policijas iestāžu attīstībai ar mērķi garantēt Somālijas iedzīvotājiem drošību, Somālija, dalībvalstis vai starptautiskas, reģionālas un apakšreģionālas organizācijas, kas sniedz palīdzību, piecas darbdienas iepriekš informācijas nolūkā iesniedz iepriekšēju paziņojumu Sankciju komitejai, kā izklāstīts šā panta 4. punktā; e) tāda aizsargapģērba, tostarp artilērijas jaku un militāro ķiveru, piegādei, pārdošanai vai nodošanai, kuru uz Somāliju uz laiku un tikai personiskai lietošanai eksportē ANO personāls, plašsaziņas līdzekļu pārstāvji un humanitārie un attīstības darbinieki un saistītie darbinieki; f) neletāla militārā ekipējuma piegādei, pārdošanai vai nodošanai, ko veic dalībvalstis, starptautiskas reģionālas vai apakšreģionālas organizācijas, ja tas ir paredzēts vienīgi humanitārām vai aizsardzības vajadzībām.” b) panta 4. punktu aizstāj ar šādu: “4. Somālijas iestādes ir galvenās atbildīgās par paziņošanu Sankciju komitejai attiecībā uz II un III pielikumā uzskaitīto ieroču un ar tiem saistīto visa veida materiālu piegādi Somālijas drošības un policijas iestādēm, kā izklāstīts šā panta 3. punkta d) apakšpunktā. Paziņojumos iekļauj informāciju par ieroču un ar tiem saistīto visa veida materiālu ražotājiem un piegādātājiem, ieroču un munīcijas aprakstu, tostarp veidu, sērijas numurus, kalibru un daudzumu, ierosināto piegādes datumu un vietu un visu attiecīgo informāciju par paredzēto galamērķa vienību vai paredzēto uzglabāšanas vietu.” c) panta 4.a punktu aizstāj ar šādu: “4.a Somālija vai piegādātāja dalībvalsts vai starptautiska, reģionāla vai apakšreģionāla organizācija, kas sniedz palīdzību, ne vēlāk kā 30 dienas pēc ieroču un ar tiem saistīto visa veida materiālu piegādes iesniedz Sankciju komitejai piegādes izpildes paziņojumu kā rakstisku apstiprinājumu, ka piegāde ir pabeigta, tostarp piegādāto ieroču un ar tiem saistīto visa veida materiālu sērijas numurus, informāciju par piegādi pa jūru, kravaszīmi, kravas sarakstus vai iesaiņojuma satura sarakstus un konkrēto uzglabāšanas vietu.” d) panta 4.b punktu svītro; e) panta 5. punktu aizstāj ar šādu: “5. Ir aizliegts jebkādus ieročus vai militāro aprīkojumu, kas saskaņā ar 1. panta 3. punkta d) apakšpunktu ir pārdoti vai piegādāti vienīgi Somālijas drošības un policijas iestāžu attīstības nolūkā, piegādāt, pārdot tālāk, nodot vai darīt izmantošanai pieejamus kādai personai vai vienībai, kas nedarbojas tajās Somālijas drošības un policijas iestādēs, kurām tie bija sākotnēji pārdoti vai piegādāti, vai pārdevējai vai piegādātājai dalībvalstij, vai starptautiskai, reģionālai vai apakšreģionālai organizācijai.”